Document ID: 32006D0130

KOMISIJOS SPRENDIMAS
2006 m. vasario 10 d.
iš dalies keičiantis Sprendimą 98/536/EB, pateikiantį nacionalinių etaloninių laboratorijų likučiams aptikti sąrašą
(pranešta dokumentu Nr. C(2006) 330)
(Tekstas svarbus EEE)
(2006/130/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (1), ypač į jos 14 straipsnio 1 dalį,
kadangi:
(1)
Komisijos sprendimo 98/536/EB (2) priedas turėjo būti persvarstytas iki 2000 m. gruodžio 31 d. Valstybės narės, ypač atsižvelgdamos į reikalavimą, kad vienas likutis arba viena likučių grupė būtų priskirti tik vienai nacionalinei etaloninei laboratorijai (NEL), pertvarkė savo laboratorijas, kad atitiktų Direktyvos 96/23/EB reikalavimus.
(2)
Šis pertvarkymas buvo užbaigtas, Sprendimo 98/536/EB priede esantis NEL sąrašas dabar turėtų būti atitinkamai pritaikytas. Tuo pačiu naujųjų valstybių narių NEL sąrašas turėtų būti pritaikytas atsižvelgiant į iš jų gautą informaciją.
(3)
Todėl reikėtų atitinkamai iš dalies pakeisti Sprendimą 98/536/EB.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 98/536/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2006 m. vasario 10 d.

Labels: 7
0
18
17